- Խորհուրդը քաղաքական միավոր չէ: Դրա անդամներից յուրաքանչյուրն ունի քաղաքական համոզմունքներ, գուցեև` կուսակցական համակրանքներ, բայց դա էական չէ այս պարագայում: Հայոց Եղեռնի 100-ամյակի միջոցառումները փաստեցին, որ եթե ուզում ենք, կարող ենք լավ աշխատել. և´ իշխանությունը, և´ ժողովուրդը միասին կարող են մեծ գործ կատարել: Բայց դրանց ավարտից հետո տեսնում ենք, որ կանգնած ենք նույն վիճակի առջև, գրեթե ավերված կամ կիսավեր տնտեսություն, արտագաղթ, որի դադարելու նշաններ դեռևս չկան, և որը սարսափելի սպառնալիք է մեր երկրի համար: Աղքատություն, կոռուպցիա և այլն: Մեր խորհուրդը իշխանության խնդիր չունի. Խորհրդի կազմում մասնագետներ են, ովքեր իշխանական նկրտումներ չունեն: Մեզ անհանգստացնում է հանրապետության վիճակը, և փորձելու ենք միացյալ ուժերով ելքեր ցույց տալ` գործնական առաջարկություններով: